
19 ΑΠΡΙΛΙΟΥ 1988 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΚΑΜΑΡΙΑ» Κοιν. Καλονερού Τριφυλλίας Ν. 
Μεσσηνίας μπροστά από την ιδιοκτησία Χρ. Γυφτόπουλου και 


Σοφίας Ελκούρη.·. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Κόλπου Κισσάμου Ν. Χανιών (Δήμου Κισσάμου - 
Κοινότητες Καλλεργιανών - Καλουδιανών - Δραπανιά). 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Ν. 24/88 (1) 

Καθορισμός των ορίων του αιγιαλού και δημιουργία ζώνης παραλίας 

στη θέση «ΚΑΜΑΡΙΑ» Κοίν. Καλονερού Τριφυλλίας Ν. Μεσσηνίας 

μπροστά από την ιδιοκτησία Χρ. Γυφτόπουλου και Σοφίας Ελκούρη. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις των άρθρων .1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) του άρθρου 13 του Ν. 1078/80 και β) του άρθρου 23 του Ν. 
1337/1983. 

2. Τις διατάξεις της παρ. 9 του άρθρου 1 του κεφαλαίου Β' της Ο. 
208/181/26.4.1982 (ΦΕΚ 214/26.4.82 τεύχος Β') κοινής αποφά- 
σεως των Υπουργών Προεδρίας Κυβερνήαεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής αρ¬ 
μοδιότητας του Υπουργείου Οικονομικών». 

3. Την από 11.5.1987, έκθεση της «Επιτροπής καθορισμού των 
ορίων του αιγιαλού και παραλίας και θέσεως αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «ΚΑΜΑΡΙΑ» 
Κοιν. Καλονερό Τριφυλλίας και το από Απριλίου 1987 με κλίμακα 1 : 
500 τοπογραφικό διάγραμμα του Τοπογράφου μηχανικού Ιωάννη Ρ. 
Ρηγόπουλου που θεωρήθηκε στις 11.5.1987 από τη Δ/νση Τεχνικών 
Υπηρεσιών της Νομαρχίας Μεσσηνίας και συνοδεύει την έκθεση της 
προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ 187.2/367/87/31.8.1987 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Δ/τος «περί εξαιρέσεως από της κατά το 
άρθρο 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινών αρμοδιότητος του Υπουργού Οικονομικών», του 
Β.Δ 704/1970 και του άρθρου 1 παρ. 5 του Π.Δ. 71/25.2.84 σχετικά 
με τη μεταβίβαση αρμοδιοτήτων του Υπουργού Οικονομικών στους Νο¬ 


μάρχες και στις περιφερειακές Αρχές διανομαρχιακού επιπέδου, αποφα¬ 
σίζουμε: 

Επικυρώνουμε την από 11.5.1987 Έκθεση της Επιτροπής καθορι¬ 
σμού τι^ν ορίων του αιγιαλού και παραλίας και θέσεως αμμοληψίας, κα¬ 
θώς και το από Απρίλιο 1987 τοπογραφικό διάγραμμα, που τη συνο¬ 
δεύει, το οποίο συντάχθηκε από το Ρηγόπουλο Ιωάννη Τοπογράφο μη¬ 
χανικό, με κλίμακα 1:500 και θεωρήθηκε στις 11,5.1987 από τη Δ/ 
νση Τεχνικών Υπηρεσιών της Νομαρχίας Μεσσηνίας, επί του οποίου η 
πιο πάνω Επιτροπή, με κόκκινη γραμμή καθόρισε τα όρια του αιγιαλού, 
στη θέση «ΚΑΜΑΡΙΑ» κοιν. Καλονερό Τριφυλλίας και με κίτρινη 
γραμμή τα όρια της παραλίας στην ίδια θέση. 

2. Η απόφαση αυτή μαζί με την έκθεση και το διάγραμμα, που προα- 
ναφέραμε, να δημοσιευτούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 τού Ν. 1078/1983. 

Καλαμάτα, 28 Μαρτίου 1988 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 
ΕΚΘΕΣΗ 

Καθορισμού (Το πρώτο) οριογραμμών αιγιαλού και παραλίας στη θέση 

«ΚΑΜΑΡΙΑ» της κτηματικής περιφέρειας της κοινότητας Καλονε¬ 
ρού Τριφυλίας Ν. Μεσσηνίας, προ ιδιοκτησίας Χρ. Γυφτόπουλου και 

Σοφίας Ελκουρή. 

Στην Κυπαρισσία σήμερα την 11.5.1987 ημέρα της εβδομάδος 
Τρίτη και ώρα 10.00, συνήλθε η κατά νόμο αρμοδία Επιτροπή, καθορι¬ 
σμού των ορίων αιγιαλού και παραλίας, αποτελουμένη από τους: 

1. Παναγιώτη Βασ. Τσολονδρέ αναπληρωτή του Οικον. Εφόρου Κυ¬ 
παρισσίας. 

2. Χαράλαμπο Μαρτίνο Λιμενάρχη Πύλου. 

3. Σταύρο Καρτερολιώτη Τοπογράφο Μηχανικό ως αναπληρωτή 
του Δ/ντή της Διευθύνσεως Τεχνικών Υπηρεσιών Ν. Μεσσηνίας. 

Στο κατάστημα της Οικον. Εφορείας Κυπαρισσίας και λαβούσα 
υπόψη: 

α) Την από 27.4.1987 υποβληθείσα αίτηση των Χρήστου Γυφτο- 
πούλου και Σοφίας Ελκουρή «περί καθορισμού οριογραμμών αιγιαλού 
και παραλίας στη θέση της Κοινότητος Καλονερού». 

β) Το υποβληθέν τοπογραφικό Διάγραμμα υπό κλίμακα 1:500 της 
ανωτέρω περιοχής, συνετάχθη υπό του Τοπογράφου Μηχανικού Ιω¬ 
άννη Ρ. Ρηγόπουλου δεόντως ηλεγμένο και θεωρημένο από τη Δ/νση 
Τ.Υ.Ν. Μεσσηνίας. 

γ) Τις διατάξεις του Α.Ν. 2344/40 «περί αιγιαλού και Παραλίας» 
όπως αυτές συμπληρωθήκανε και τροποποιηθήκανε μεταγενέστερα, 
αποφασίζει: 

Καθορίζει επί του ως άνω (β) τοπογραφικού διαγράμματος: 

I. Δια συνεχούς ερυθράς γραμμής το όριον του αιγιαλού. 

II. Δια συνεχούς κίτρινης γραμμής το όριον της παραλίας. 

ΑΝΑΛΥΤΙΚΟΣ: ’ 

I. Ως οριογραμμή αιγιαλού ορίζεται η πολυγωνική των κορυφών, 1 - 
2-3-4-5-6-7-8 και 9 οι οποίες εξασφαλίζονται από τα σταθερά 
σημεία α, β, γ, δ, ε, ζ, ή και θ ως κατωτέρω. 

Η Κορυφή I σε απόσταση 20 μέτρων από τη βορειοδυτική Γωνία της 
εκεί Εκκλησίας Η Μεταμόρφωση του Σωτήρος. 

Η Κορυφή 2 σε απόσταση 51 μέτρων από τη Νοτιοδυτική Γωνία της. 
εκεί ευρισκομένης οικίας ιδιοκτησίας Λιακοπούλου και σε απόσταση 
162 μέτρα από το σημείο I. 

Η Κορυφή 3 σε απόσταση 100 μέτρα από την κορυφή 2. 

Η Κορυφή 4 σε απόσταση 53 μέτρα από την κορυφή 3 και 13,50 μέ¬ 
τρα από το σταθερό γ. 

Η Κορυφή 5 σε απόσταση 56 μέτρα από την κορυφή 4 και 14,50 μέ¬ 
τρα από το Τριγωνομετρικό Γ.Υ.Σ. «ΚΑΜΑΡΙΑ». 

Η Κορυφή 6 σε απόσταση 80 μέτρα από την κορυφή 5 και 19 μέτρα 
από την τσιμεντοδεξαμενή. 

Η Κορυφή 7 σε απόσταση 56 μέτρα από την κορυφή 6 και 40,50 μέ¬ 
τρα από την τσιμεντοδεξαμενή. 


Η Κορυφή 8 σε απόσταση 94,50 μέτρα από την κορυφή 7 και 7,50 
μέτρα από το σταθερό σημείο η, και 

Η Κορυφή 9 σε απόσταση 60 μέτρα από την κορυφή 8 και 21 μέτρα 
από το τελευταίο σταθερό σημείο θ. 

Ως οριογραμμή παραλίας ορίζεται η πολυγωνική των κορυφών 1,2, 
3, 4, 5, 6, 7, 8, και 9 σε σταθερή απόσταση 10.00 μέτρα από την ορι- 
αθείσα ανωτέρω οριογραμμή του Αιγιαλού. 

«Τίθεται ζώνη παραλίας, πλάτους παντού δέκα μέτρων επειδή δε* 
εξυπηρετούνται οι σκοποί του άρθ. 7 παραγ. 1 του ΑΝ 2344/40». 

Η ΕΠΙΤΡΟΠΗ 
Παναγιώτης Τσολονδρές. 

Χαράλαμπος Μαρτίνος. 

Σταύρος Καρτερολιώτης. 

Αριθ. 490 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση Κόλπου Κισσάμου Ν. Χανιών (Δήμου Κισσάμου - Κοινότη¬ 
τες Καλλεργιανών - Καλουδιανών - Δραπανιά). 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις των άρθρ. 1 μέχρι και 7 του Α.Ν. 2344/40 «περί 
αιγιαλού και παραλίας» όπως τροποποιήθηκαν και συμπληρώθηκαν με 
τις διατάξεις: α) του άρθρου 13 του Ν. 1078/80 και β) του άρθρ. 23 
του Ν. 1337/83. 

2. Τις διατάξεις του άρθρ. 1 του κεφαλαίου Β' της Ο 208/181/82 
κοινής απόφασης των Τπουργών Προεδρίας Κυβερνήσεως και Οικονο¬ 
μικών. 

3. Την από 30.11.1987 Έκθεση της αρμόδιας Επιτροπής που κα¬ 
θόρισε τα όρια του αιγιαλού και παραλίας στη θέση Κόλπου Κισσάμου 
Ν. Χανιών (Δήμου Κισσάμου Κοινότητας Καλλεργιανών-Καλουδιανών 
- Δραπανιά) και το από 1984 με κλίμακα 1:1000 Τοπογραφικό Διά¬ 
γραμμα της Τοπογραφικής Υπηρεσίας Υπουργείου Γεωργίας που θεω¬ 
ρήθηκε στις 4.12.1987 από το Δ/ντή Τεχνικών Υπηρεσιών Χανιών 
και συνοδεύει την έκθεση της Επιτροπής. 

4. Τη γνώμη του Γ.Ε.Ν. που διατυπώθηκε στο Φ.544.5/68/88/ 
4.2.1988 έγγραφό του. 

5. Τις διατάξεις του άρθρ. 1 παρ. 1 του Ν. 3200/55 «περί διοικητι¬ 
κής αποκεντρώσεως» σε συνδυασμό με τις διατάξεις του από 
28.6.1955 Β. Δ/τος, του Β.Δ. 704/70 και του άρθρ. 1 παρ. 5 του 
Π.Δ. 71/1984 σχετικά με τη μεταβίβαση αρμοδιοτήτων του Υπουργ. 
Οικονομικών στους Νομάρχες και στις Περιφερειακές Αρχές διανομαρ- 
χιακού επιπέδου, αποφασίζουμε: 

Επικυρώνουμε την από 30.11.1987 Έκθεση της Επιτροπής καθο¬ 
ρισμού των ορίων του αιγιαλού και παραλίας, καθώς και το από 1984 
Τοπογραφικό Διάγραμμα που τη συνοδεύει, το οποίο συντάχθηκε από 
την Τοπογραφική Υπηρεσία Υπουργείου Γεωργίας με κλίμακα 1:1000 
και θεωρήθηκε στις 4.12.1987 από το Δ/ντή Τ.Υ.Ν. Χανιών, επί του 
οποίου η πιο πάνω Επιτροπή καθόρισε με κόκκινη πολυγωνική γραμμή 
από 22, 1, 2 κ.λπ. μέχρι και 46 τα όρια του αιγιαλού, με κίτρινη πολυ¬ 
γωνική γραμμή από 22’, 1', 2’ κλπ. μέχρι και 46' τα όρια της παραλίας 
και με μπλε πολυγωνική γραμμή από 22", 1", 2” κλπ. μέχρι και 22" 
τα όρια του παλαιού αιγιαλού στη θέση Κόλπου Κισσάμου Ν. Χανιών 
(Δήμου Κισσάμου - Κοινότητες Καλλεργιανών - Καλουδιανών - Δρα- 
πανιά). 

Η απόφαση αυτή μαζί με την έκθεση και το διάγραμμα να δημοσιευ- 
θούν στην Εφημερίδα της Κυβερνήσεως. 

Κίσσαμος, 29 Μαρτίου 1988 
Ο Νομάρχης 

ΜΑΝΩΛΗΣ ΜΠΡΙΛΛΑΚΗΣ 
ΕΚΘΕΣΗ 

Επιτροπής καθορισμού των ορίων του Αιγιαλού. Καθορισμός για 

πρώτη φορά των οριογραμμών αιγιαλού και παραλίας στην περιοχή 


Κόλπου Κισσάμου Χανιών (Δήμου Κισσάμου-Κοινότητες Καλλερ- 

γιανών- Καλουδιανών - Δραπανιά). 

Κίσσαμος σήμερα την 30.11.1987 οι υπογεγραμμένοι: 

1. Σταύρος Κουζανίδης Οικον. Έφορος Κισσάμου. 

2. Εμμανουήλ Νιωτάκης Προϊστάμενος Λ.Σ. Κισσάμου. 

3. Θεόδωρος Μουντοκαλάκης πολιτικός Μηχανικός αναπληρών τον 
κωλυόμενο Διευθυντή Τεχνικών Υπηρεσιών Νομού Χανιών, 

αποτελούντες την Επιτροπή καθορισμού των ορίων του Αιγιαλού που 
προβλέπεται από το άρθρο 74 του Π. Δ/τος 636/1977. 

Επιακεφθήκαμε την αναφερομένη περιοχή και 

Έχοντας υπόψη: 

1. Το υπ’ αριθμ. 2716/2.11.83 έγγραφο Υπουργείου Γεωργίας 
(Επιθεώρηση Τοπογραφικής ΚρήτηςΉρακλείου) με το οποίο ζητά τον 
καθορισμό των ορίων του Αιγιαλού στην παραπάνω θέση. 

2. Το από 25.5.1984 Τοπογραφικό και Υψομετρικό διάγραμμα της 
Επιθεωρήσεως Τοπ/κης Κρήτης σε κλίμακα 1:1000 που έχει ελεγχθεί 
για την ακρίβειά του και έχει θεωρηθεί από το Διευθυντή Τ.Υ. Νομού 
Χανιών την 6.6.1984 που συμπληρώθηκε σύμφωνα με την 187-2/ 
400/87/17.9.1987 έγγραφο Υ.Ε.Α. (Γ.Ε.Ν.). 

3. Τις Διατάξεις του Α.Ν. 2344/1940 όπως σήμερα ισχύουν. 

4. Τη γνώμη που σχημάτισε κάθε μέλος της Επιτροπής για το πλά- 
τος της ζώνης της ξηράς που βρέχεται από τη θάλασσα. 

5. Τα κτίσματα που υπάρχουν στη ζώνη της παραλίας δεν εξαιρού¬ 
νται από αυτή σύμφωνα με το υπ’ αριθ. Ν. 505/253/Πολ. 69/ 
30.3.84 έγγραφο του Υπουργείου Οικονομικών. 

6. Το γεγονός ότι η περιοχή έχει χαμηλό υψόμετρο και είναι εκτεθει¬ 
μένη στους βορείους ανέμους. 

7. Τη Δ. 3474/970 Πολ. 105/29.7.83 Διαταγή Υπουργείου Οικο¬ 
νομικών. 

8. Καθορίζεται παντού ζώνη παραλίας πλάτους 10 μέτρων, επειδή 
δεν εξυπηρετούνται οι σκοποί της παραγράφου 1 του άρθρου 7 του Α.Ν. 
2344/40, αποφασίζει: 

1. Καθορίζει επί του αναφερομένου Τοπογραφικού Διαγράμματος: 

Α) Την οριογραμμή του Αιγιαλού με κόκκινη συνεχή πολυγωνική 

γραμμή με αριθμούς 22, 1, 2 κ.λπ. έως και το 46. 

Β) Την οριογραμμή της παραλίας με κίτρινη συνεχή πολυγωνική 
γραμμή με αριθμούς 22', 1’ 2’ κ.λπ. έως και το 46'. 

Γ) Την οριογραμμή του παλαιού αιγιαλού με μπλε συνεχή γραμμή με 
αριθμούς 22", 1" 2” κ.λπ. έως και το 22". 

2. Γίνεται μνεία ότι οι κορυφές των οριογραμμών εξασφαλίζονται δια 
των συντεταγμένων προσαρμοσμένες στο κρατικό δίκτυο (Γ.Υ.Σ.). 

3. Τα κτίσματα που υπάρχουν στη ζώνη της παραλίας δεν εξαιρού¬ 
νται από αυτή σύμφωνα με το υπ’ αριθμ. Ν. 505/253/Πολ. 69/ 

30.3.84 έγγραφο του Υπουργείου Οικονομικών. 

Η ΕΠΙΤΡΟΠΗ 
ΣΤΑΥΡΟΣ ΚΟΥΖΑΝΙΔΗΣ 
ΕΜΜ. ΝΙΩΤΑΚΗΣ 
ΘΕΟΔΩΡΟΣ ΜΟΥΝΤΟΚΑΛΑΚΗΣ 


ΤΟΠΟΓΡΑΟΙΚΟ ΔΙΑΓΡΑΜΜΑ 

